open-index/open-wikipedia-markdown huggingface dataset:
Kaurilan rautatieasema

**Kaurilan rautatieasema** (lyh. Kri) on lakkautettu rautatieliikennepaikka Tohmajärven kunnan alueella rataosuudella Säkäniemi-Niirala.

## Historia
Asema on Karjalan radan alkuperäisiä asemia ja sekä rata että asemarakennus Kaurilaan valmistuivat 1894. Kaurilan alkuperäinen nimi oli Haiseva läheisen lammen mukaan mutta se vaihdettiin kyläläisten vaatimuksesta Kaurilaksi 1895. Rautatie toi kylälle uusia asukkaita, joka mahdollisti mm. meijerin ja kansakoulun perustamisen. Asemalla toimi lisäksi ajalle tyypillisesti posti. Liikenne sotien aikana oli vilkasta rajan läheisyyden takia, ja mm. marsalkka C. G. Mannerheim kävi asemalla. Aseman merkitys väheni sotien jälkeen, kun vanhan Karjalan radan liikenne väheni ja Kaurilaan perustettiin uusi seisake aseman itäpuolelle, lähemmäksi uuden Värtsilän kuntakeskusta. Kaurilan miehitys lopetettiin 1958, tavaraliikenne päättyi 1970 ja henkilöliikenne 1987. Ratapiha on purettu, ja liikennepaikka on lakkautettu 27.5.1990. Kaurilan rautatieaseman ratakilometri oli 01. joulukuuta 1970 saakka 560+421 ja alkuperäinen lyhenne oli Krl.
Entiseltä asemalta hieman Tohmajärven suuntaan on tasoristeys nimeltään Kaurila (Patsola).

## Aseman siirto
Pian miehityksen loputtua asema jäi vaille käyttöä ja se pääsi ränsistymään. Kaurilan asemalle löytyi kuitenkin uutta käyttöä, kun rakennus päätettiin siirtää asuinkäyttöön Helsingin Meilahteen. Rakennus siirrettiin kivijalkaa myöten maanteitse Helsinkiin, jonne se pystytettiin uudelleen Villa Meilahti-nimellä. Rakennukseen tehtiin pieniä lisäyksiä, kuten lasikuisti ja veranta, mutta muuten se pyrittiin säilyttämään alkuperäisessä asussaan. Tavaramakasiini jäi Kaurilaan, jossa se on yhä olemassa. Myös ratavartijan talo sivurakennuksineen ovat edelleen pystyssä.

## Lähteet
Afrikan rahaliitto

**Afrikan rahaliitto** on Afrikan Unionin suunnitelma talous- ja rahaliitoksi. Sen päämääränä olisi houkutella Afrikkaan investointeja ja parantaa maanosan kilpailukykyä. Se edellyttäisi Afrikan keskuspankin luomista. Yhtenä mahdollisuutena olisi luoda koko Afrikan kattava yhteisvaluutta. Päämäärä on hahmoteltu vuonna 1991 Abujassa, Nigeriassa. Alun perin tavoitteeseen pyrittiin ennen vuotta 2021. Eri Afrikan osilla on kuitenkin erilaisia pyrkimyksiä ja edellytyksiä asian suhteen.

## Lähteet
Castagniééé

**Castagniééé** on vuonna 2003 perustettu Veveyssä, Sveitsissä toimiva kustantamo, joka julkaisee teknisiä piirustuksia, taideteoksia ja kirjallisuutta.

Kustantamon motto on *Des livres dont vous êtes le lecteur* (”Kirjoja, joiden lukija Te olette”).

## Castagniééén julkaisemia kirjailijoita
* Jérôme Akinora
* Stefan Ansermet
* Christophe Badoux
* René Burri
* David Delcloque
* Jon Ferguson
* Alain Freudiger
* Gossip
* Krum
* Pierre Yves Lador
* Macbe
* Maga
* Erling Mandelmann
* Patrick Moser
* Sambal Oelek
* Rodolphe Petit
* Frédéric Vallotton

## Aiheesta muualla
* Kustantamon sivusto
*
Unyō (1868)

**Unyō** () oli keisarillisen Japanin laivaston rautakaarinen puuverhoiltu tykkivene, joka oli varustettu sekä kaksimastoisella prikitakilalla että höyrykoneella. 

## Valmistus
Chōshūn han tilasi vuonna 1868 aluksen A. Hall and Companyltä Aberdeenista. Se laskettiin vesille vielä samana vuonna ja luovutettiin tilaajalle helmikuussa 1870 nimellä *Unyōmaru*.

## Palvelus
Chōshūn han luovutti 25. heinäkuuta 1871 aluksen keisari Meijille. Se nimettiin 29. marraskuuta 1871 *Unyōksi*. Se lähetettiin vuonna 1874 Kyūshūlle Saga-kapinan aikana. Toukokuussa 1875 se kuljetti diplomaatteja Busaniin Koreaan, kun Japanin hallitus pyrki luomaan diplomaattiset yhteydet Joseon-dynastian hallintoon. Neuvottelujen päätyttyä tuloksettomana alus lähetettiin provosoimaan Koreaa sotilaalliseen toimintaan. Seurannut Ganghwan välikohtaus johti Ganghwan sopimukseen, joka mahdollisti Japanin kaupan Korean niemimaalla.

Vuonna 1876 *Unyō* lähetettiin kukistamaan Hagi-kapinaa. Alus vaurioitui pahoin ajettuaan karille 31. lokakuuta 1876 Adauran edustalla Wakayamassa ja romutettiin seuraavana vuonna.

## Lähteet
*
*

### Viitteet
Hartolan Voima

**Hartolan Voima** on 1927 vuonna perustettu hartolalainen urheiluseura. Seuran lajit ovat yleisurheilu, hiihto ja voimailu. Annika Nurminen (moukarinheittäjä) ja Jarno Poskela (kolmiloikka) ovat edustaneet seuraa.

## Aikaisemmat lajit
### Pesäpallo
Pesäpallo oli mukana seuran lajivalikoimassa 1950–1970-luvuilla. Hartolan Voima aloitti pesäpallon Lahden piirin aluesarjassa vuonna 1939. Korkeimmillaan seuran joukkue pelasi toiseksi korkeimmalla sarjatasolla, suomensarjassa, viiden kauden ajan vuosina 1962–1966. Viimeisin kausi maakuntasarjassa oli vuonna 1973.

## Aiheesta muualla
*Seuran sivusto
*Heikki Kuva: Hartola sykkii voimaa – Hartolan Voiman 60-vuotisjuhlakirja 1927–1987. 1987.
*Pertti Mäkinen: Hartola sykkii voimaa II – Hartolan Voiman 80-vuotisjuhlakirja 1987–2007. 2007.
Elämäntaito

**Elämäntaidoilla** tarkoitetaan elämänhallintaa edistäviä taitoja. Ne ovat opittavissa olevia ja harjoiteltavia taitoja, joilla edistetään omaa ja toisten hyvinvointia. Keskeisinä elämäntaitoina pidetään mm. itsetuntemusta ja yhteisön jäsenenä rakentavasti toimimista. Erilaiset elämäntaito-oppaat ovat olleet jo vuosia hyvin suosittuja länsimaissa. Suomeen ne ovat rantautuneet 2000-luvulla. Niistä voi olla tutkimustiedon mukaan hyötyä esimerkiksi masennuksen hoidossa osana muuta kuntoutusta.

Maailman terveysjärjestö määritteli vuonna 1999 seuraavat elämäntaidot, jotka ovat relevantteja kaikissa kulttuureissa:

* päätöksenteko ja ongelmanratkaisu
* luova ajattelu ja kriittinen ajattelu
* kommunikaatio ja vuorovaikutustaidot
* tietoisuus ja empatia
* itsevarmuus ja mielentyyneys
* resilienssi: selviytyminen tunteiden ja stressin kanssa

Unicef listasi samankaltaisia taitoja vuoden 2012 raportissaan, jossa tarkasteltiin myös elämäntaito-käsitettä, sen määrittelyä ja taustaa. Terminä elämäntaito on levinnyt terveyden, kasvatuksen ja sosiaalipolitiikan aloilla, mutta on edelleen vailla selkeää ja yleisesti hyväksyttyä määritelmää. Käsitteen vahvuutena on henkilökohtaisten ja sosiaalisten taitojen liittäminen arkielämään, mutta haasteena on määrittää, mitkä taidot ovat kaikista olennaisimpia. Elämäntaidoilla tarkoitetaan laajaa joukkoa keskenään erilaisia taitoja. Tämä on ongelmallista, sillä jos kaikki taidot nähdään välttämättöminä, käsite menettää hyödyllisyytensä.

Suomessa lasten ja nuorten elämäntaitojen parissa työtä tekevät järjestötoimijat ovat perustaneet keskinäisen Elämäntaitoverkoston.

## Lähteet
Zeta Persei

**Zeta Persei** on Perseuksen tähdistössä sijaitseva tähti, jonka magnitudi on 2.8  Tähden voi nähdä helposti paljaalla silmällä. Tähti sijaitsee noin 750 valovuoden päässä maapallosta. Zeta Persei on alhaisen luminositeetin ylijättiläistähti, ja sen spektriluokka on B1 lb. Zeta Persei on valtava tähti, jolla on 26-27 kertaa Auringon säde ja 13-16 kertaa Auringon massa.

## Lähteet
Maailmankirjailijoita

**Maailmankirjailijoita. Mietelmiä. Esseitä, arviointeja, arvosteluja kirjallisuuden ja näyttämötaiteen aloilta** on vuonna 1978 ilmestynyt kokoelma Eino Leinon kirjoituksia. Sen on toimittanut Aarre M. Peltonen ja julkaissut Suomalaisen kirjallisuuden seura. Kirjoitukset on alkujaan julkaistu eri lehdissä, ja niiden aiheina ovat Leinon maailmankirjallisuuden merkittävimpinä pitämät teokset ja niiden tekijät.

Teoksen toimittanut Aarre M. Peltonen kirjoittaa jälkisanoissa teoksen taustoista. Leino oli suunnitellut merkittävimpiä kirjailijoita käsittelevää esseesarjaa, joka julkaistaisiin myöhemmin kirjana. Hän ehdotti Uuden Auran päätoimittajalle Kaarle Nestori Rantakarille muutamien esseiden julkaisemista Uudessa Aurassa vuorotellen Helsingin Sanomissa julkaistavien kanssa. Hän kirjoitti esseitä julkaistavaksi aina kevääseen 1915 saakka, jolloin ilmestyi Henrik Ibseniä käsittelevä kirjoitus, jonka Peltosen mukaan oli ollut tarkoitus olla vasta alku laajemmasta Ibsen-kokonaisuudesta.

Leinon kirjoitustyö jäi kuitenkin kesken. Taustalla työn keskeyttämisessä oli hänen tuoreesta runokokoelmastaan *[[ Elämän koreus]]* Uudessa Aurassa saamat kielteiset arvostelut. Peltonen pohdiskelee kirjoituksessaan, keitä Leino olisi ottanut kirjoitussarjaansa, jos olisi sitä jatkanut. Hän luettelee saksalaisen, venäläisen ja ranskalaisen kirjallisuuden merkkinimiä. Peltosen mukaan Leino tarkoitti *Maailmankirjailijoita*-teoksen kirjallisuus- ja teatterikriitikon ammattityönsä kokoaviksi tilinteoiksi.

Leino keskittyi nyt kirjoittamaan Helsingin Sanomiin sarjaa suomenruotsalaisista kirjailijoista, mutta sekin työ keskeytyi Sunnuntai-lehden perustamiskiireiden vuoksi.

Peltonen on tehnyt Leinon teksteihin jossain määrin kielellistä korjausta, sillä kuten hän sanoo: "vakiintuihan suomen kielen oikeinkirjoitus melkoisesti Leinon kriitikonkautena, ja hän seurasi hyvinkin valppaasti kielenkäytön kehitystä, joten olisi epäoikeudenmukaista Eino Leinoa kohtaan pysyttää tekstit oikeinkirjoituksellisesti hajanaisina, kun ne julkaistaan koottuina samaan niteeseen". Teksteissä on kuitenkin säilytetty Leino ominaispiirteitä, kuten lyhyitä illatiiveja (*huoneesen*).

Teos sisältää esseitä kirjailijoista Homeros, Dante, Cervantes, William Shakespeare, J. W. von Goethe, Henrik Ibsen, Leo Tolstoi, Anatole France, August Strindberg ja heidän tuotannostaan.

Teoksen aloittaa Leinon – Osmo Pekosen mukaan kuuluisa – essee Homeroksesta, joka alkaa sanoin: "Homeros? Onko se mies? Onko se henkilö? Vai pelkkä nimi? Vai runollinen keksintö ja kansantaru?", jossa Leino pohtii *[[Odysseia]]n* tekijää.

## Lähteet

## Aiheesta muualla
 (teoksen *Maailmankirjailijoita* aloittava kirjoitus)
Juhani Kolehmainen

**Juhani Erik Kolehmainen** (s. 1933) on suomalainen vakuutusjohtaja, koulutukseltaan filosofian maisteri. Hän on ollut Eläke-Varman apulaisjohtaja 1965–1970, johtaja 1970–1979 ja toimitusjohtaja 1979–1993. Hänen vanhempansa olivat Laura Järnefelt ja Erkki Kolehmainen.

Juhani Kolehmainen myi Järvenpään Suviranta-talon kaupungille, joka osti sen 775 000 eurolla tammikuussa 2018. Hänelle jäi elinikäinen asumisoikeus taloon. Kauppaan kuului myös talon irtaimistoa noin 75 000 euron arvosta. Taloon pääsee kesäaikoina tutustumaan varaamalla ajan etukäteen. Talosta on tarkoitus aikanaan tehdä Järnefelt-museo.

## Lähteet

↑ Suviranta (Arkistoitu – Internet Archive)
↑ Eero Järnefeltin taiteilijakoti Suviranta vaihtaa omistajaa ja on askeleen lähempänä avautua laajalle yleisölle Yle Uutiset. Viitattu 23.1.2018
Raimo Konttinen

**Raimo Juhani Konttinen** (21. toukokuuta 1939 Uurainen – 13. marraskuuta 2009 Jyväskylä) oli suomalainen kasvatustieteilijä. Hän oli Jyväskylän yliopiston kasvatustieteiden tutkimuslaitoksen kasvatustieteiden metodologian professori 1972–1994. Hänen tutkimuskohteitaan olivat kasvatuksen mittauksen ongelmat, joita hän on käsitellyt teoksessa *Testiteoria*, sekä tietokoneen opetuskäyttö.

Konttinen kirjoitti ylioppilaaksi Jyväskylän Lyseosta 1958 ja hän väitteli kasvatustieteiden tohtoriksi 1968. Konttinen kuoli vuonna 2009 ja hänet on haudattu Jyväskylän Vanhalle hautausmaalle. 

## Teokset
* *Testiteoria*, Gaudeamus, 1981.

## Lähteet
Timo Koponen (suurlähettiläs)

**Timo Heikki Koponen** (18. huhtikuuta 1942 Leppävirta – 17. helmikuuta 2023 Helsinki) oli suomalainen diplomaatti, koulutukseltaan valtiotieteiden maisteri. Hän oli ministerineuvos Kööpenhaminassa 1981–1985, toimistopäällikkö ulkoministeriössä 1985–1989, Suomen suurlähettiläs Jakartassa 1989–1992 ja Bukarestissa 1992–1996. Hän oli suurlähettiläs myös Reykjavikissa 2000–2004.

## Lähteet
Elina Miettinen

**Elina Miettinen** (s. Belomorsk, Venäjän SNFT, Neuvostoliitto) on suomalainen balettitanssija, joka on esiintynyt American Ballet Theatressa New Yorkissa vuodesta 2008. Aiemmin hän tanssi Suomen Kansallisbaletissa ja kävi Mäkelänrinteen lukion. Hän on ensimmäinen suomalainen ballerina, joka on saanut kiinnityksen American Ballet Theatreen (2008).

## Rooleja ABT:ssä

## Lähteet

## Aiheesta muualla
* ABT: Dancers
Bez nazvanija

**Bez nazvanija** (ven. Без названия, *Nimetön*) on venäläisen rock-muusikko Nikolai Noskov’n kuudes albumi. Se äänitettiin Saksassa ja sen tuotti Horst Schnebel..

## Kappaleet
# 
# 
# 
# 
# 
# 

## Lähteet
Matti Kopra

**Matti Sakari Kopra** (24. helmikuuta 1940 Keuruu – 5. lokakuuta 2025 Lappeenranta) oli suomalainen yleisesikuntaupseeri. Hänet ylennettiin kenraaliluutnantiksi 1991. Vuosina 1976–1980 Kopra toimi Moskovassa apulaissotilasasiamiehenä ja tämän jälkeen 1980–1984 Uudenmaan Rakuunapataljoonan komentajana. Kopra oli jalkaväen tarkastaja 1988–1990 ja koulutuspäällikkö vuodesta 1990–1992, pääesikunnan operaatiopäällikkö 1993–1994 ja päällikkö vuodesta 1994.

Moskovan kesäolympialaisissa Kopra toimi Suomen olympiajoukkueen kisa-attaseana.

Kopran isä oli kenraaliluutnantti Tauno Kopra ja poika kansanedustaja Jukka Kopra.

## Lähteet
Semana

**Semana** on kolumbialainen viikoittain ilmestyvä aikakauslehti.  Semana on osa Publicaciones Semana S.A –mediaryhmää. Se ilmoittaa olevansa poliittisesti sitoutumaton, mutta useat Semanan toimittajat suhtautuvat kriittisesti Kolumbian entiseen presidenttiin Álvaro Uribeen. Alberto Lleras Camargo (joka toimi myös maan presidenttinä) perusti Semanan 7. Elokuuta 1946. Sen esikuvina olivat muun muassa Time ja Newsweek. Kolumbialainen aikakauslehti joutui vakaviin vaikeuksiin, kun Fidel Castro esiintyi lehden etukannessa ja Semana suljettiin vuosien 1961 ja 1982 väliseksi ajaksi. Lehti perustettiin uudelleen 11. toukokuuta 1982 Felipe López Caballeron toimesta. Kyseistä päivämäärää pidetään nykyisin lehden varsinaisena perustamisajankohtana. 

Semana uutisoi viikoittain omien sanojensa mukaan analyyttisesti kolumbialaisia kiinnostavista ajankohtaisista tapahtumista. Lehdessä on myös laajoja henkilöjuttuja merkittävistä kolumbialaisista henkilöistä (esimerkiksi Gabriel García Márquezista on tehty useita artikkeleita). Useat merkittävät kolumbialaiset (muun muassa korruptiosta syytetty entinen presidentti Ernesto Samper) ovat sanoneet Semanan uutisoinnin vaikuttaneen heidän uraansa ja elämäänsä hyvällä tai huonolla tavalla. Semanalla arvioitiin vuonna 2009 olevan yli miljoona lukijaa. Lehden päätoimittajana toimii nykyisin Álvaro Sierra.

## Lähteet

## Aiheesta muualla
* Semana
Suvi Nissinen

**Suvi Nissinen** (s. 24. tammikuuta 1999) on suomalainen taidoka, joka edustaa nykyisin Kuopion taidoseuraa. Nissinen aloitti taidouransa 2009 Järvenpäässä ja on nykyään vyöarvoltaan 2 dan. 

Vuoden 2017 MM-kilpailuista Nissinen voitti hokein henkilökohtaisen maailmanmestaruuden. Vuonna 2019 Nissinen voitti myös hokein henkilökohtaisen Euroopanmestaruuden ja uusi mestaruuden vuonna 2025. 

## Arvokilpailumenestys

## Lähteet
*Suomen taido 
*Järvenpään taidoseura ry 

### Viitteet
Conrad Malte-Brun

**Conrad Malte-Brun** (12. elokuuta 1775 Thisted, Tanska – 14. joulukuuta 1826), alkuperäiseltä nimeltään **Malte Conrad Bruun**, syntyi Thistedissä vuonna 1775. Vuonna 1800 hän lähti maanpakoon, koska hänen julkaisunsa kannattivat Ranskan vallankumousta. Hän asettautui Pariisiin Ranskaan, jossa hän toimi toimittajana ja maantieteilijänä. Vuonna 1821 hän perusti Société de Géographie de Paris’in. Hän myös toimi järjestön ensimmäisenä sihteerinä. Hän kuoli vuonna 1826.

## Lähteet

## Aiheesta muualla
Ilkka Hollo

**Ilkka Pentti Hollo** (s. 10. marraskuuta 1944 Tampere) on suomalainen kenraaliluutnantti evp, joka toimi viimeiseksi urallaan pääesikunnan päällikkönä.

Hollo syntyi varastopäällikkö Jorma Hollon ja konttoristi Anna Tirkkosen perheeseen. Hänen ensimmäinen puolisonsa (1967–1970) oli Riitta Sassi ja toinen vuodesta 1971 on Pirjo Tuulikki Iskanius. Hollo tuli ylioppilaaksi vuonna 1963 ja valmistui Kadettikoulusta vuonna 1967 ja Sotakorkeakoulusta vuonna 1977, kapteenikurssin hän oli suorittanut vuonna 1971. Hän toimi Hämeen jääkäripataljoonassa koulutusupseerina ja komppanianpäällikkönä vuosina 1967–1968, Reserviupseerikoulussa koulutusupseerina vuosina 1968–1972 ja koulun johtajana vuosina 1991–1992. Pääesikunnan esikuntaupseeri Hollo oli vuosina 1972–1975 ja 1977–1980, puolustusvoimain komentajan adjutantti vuosina 1980–1984, sotilasasiamies Oslossa vuosina 1984–1988, Karjalan jääkäripataljoonan komentaja vuosina 1988–1990, Pohjois-Karjalan prikaatin komentaja vuonna 1990 ja Lapin sotilasläänin komentaja vuosina 1993–1994. Puolustusministeriön puolustuspoliittisen osaston päälliköksi hänet nimitettiin vuonna 1994.  Hollo ylennettiin vänrikiksi vuonna 1964, luutnantiksi vuonna 1967, yliluutnantiksi vuonna 1970, kapteeniksi vuonna 1973, majuriksi vuonna 1978, everstiluutnantiksi vuonna 1986, everstiksi vuonna 1990 ja kenraalimajuriksi vuonna 1993.  

Hollo erosi Suomen puolustusvoimien palveluksesta kenraaliluutnanttina ja Puolustusvoimain pääesikunnan päällikkönä vuoden 2002 lopussa. Hänen seuraajansa tehtävässä oli kenraaliluutnantti Kari Rimpi.

## Lähteet
Markku Koskenvuo

**Markku Juhani Koskenvuo** (s. 1945) on suomalainen lääkäri. Hän on ollut Turun yliopiston kansanterveystieteen professori vuosina 1989–2004. Hän on tutkinut sepelvaltimotaudin epidemiologiaa. Hän on ollut Helsingin yliopiston dosentti vuodesta 1983. ja vuodesta 2004 epidemiologian professori.

Koskenvuon veli on professori Kimmo Koskenvuo.

## Lähteet
Manfred Mann’s Earth Band

**Manfred Mann’s Earth Band** on brittiläinen progressiivista rockia ja poppia soittava yhtye. Sen perusti 1970-luvun alussa eteläafrikkalaissyntyinen Manfred Mann, joka oli aiemmin soittanut yhtyeissä Manfred Mann ja Manfred Mann Chapter Three. Earth Bandin musiikki oli Mannin aikaisempiin yhtyeisiin verrattuna perinteisempää rockia. Yhtyeen albumi *[[The Roaring Silence]]* (1976) nousi top teniin, ja albumilta otettu Springsteen-cover ”Blinded by the Light” nousi singlelistan ykköseksi. Yhtye toimii edelleen.

## Nykyiset jäsenet
* Manfred Mann
* Jimmy Copley 
* Mick Rogers 
* Robert Hart 
* Steve Kinch

## Diskografia
* Manfred Mann's Earth Band (1972)
* Glorified Magnified (1972)
* Messin' (1973)
* Solar Fire (1973)
* The Good Earth (1974)
* Nightingales & Bombers (1975)
* The Roaring Silence (1976)
* Watch (1978)
* Angel Station (1979)
* Chance (1980)
* Somewhere in Afrika (1983)
* Criminal Tango (1986)
* Masque (1987)
* Soft Vengeance (1996)
* 2006 (2004)

## Vierailut Suomessa
Manfred Mann’s Earth Band on vieraillut usein Suomessa. Helsingissä yhtye on esiintynyt ainakin Tavastialla 10.10.1973. Kulttuuritalon konsertti oli 29.11.1976 , ja Finlandiatalossa yhtye esiintyi 2.4.1979.  Konsertti Tavastialla oli vuorossa 11.10.1996. 

1974 Manfred Mann’s Earth Band esiintyi Yleisradion tuottamassa Plyysiä ja hyvää musiikkia -Pohjoisvisiosarjan osassa 3. Ohjelma kuvattiin TV1:n Pasilan televisiostudiossa ja lähetettiin Yle TV:1:ssä 5.12.1974. Ohjelma lähetettiin myös Ruotsin, Norjan ja Tanskan televisioissa. 

## Lähteet

## Aiheesta muualla
* Yhtyeen kotisivut
Brovello-Carpugnino

**Brovello-Carpugnino** on kunta Pohjois-Italiassa Verbano-Cusio-Ossolan maakunnassa Piemonten alueella. Brovellon naapurikunnat ovat Armeno, Gignese, Lesa, Massino Visconti ja Stresa.

## Lähteet
Bee

**Bee** on kunta Pohjois-Italiassa Verbano-Cusio-Ossolan maakunnassa Piemonten alueella. Been naapurikunnat ovat Arizzano, Ghiffa, Premeno ja Vignone.

## Lähteet
Suomen Muotoilukasvatusseura

**Suomen Muotoilukasvatusseura** (SuoMu ry) on muotoiluoppimiseen vihkiytynyt yhdistys. SuoMu tuottaa oppimateriaalia ja alan tutkimusta, toimii eri kohderyhmien parissa tapahtumissa ja kouluissa sekä suunnittelee konsepteja opetukseen ja yrityksille.

SuoMu perustettiin vuonna 2013 edistämään muotoilukasvatuksen käyttöä. SuoMun toiminnassa on mukana eri alojen muotoilijoita, opettajia, kädentaitajia sekä kulttuuri-, viestintä- ja markkinointialan tekijöitä. SuoMu tuottaa opetus- ja tapahtumasisältöjä sekä tekee yhteistyötä opetus- ja kulttuurialan toimijoiden kanssa. Vuonna 2014 SuoMu julkaisi muotoilukasvatusta peruskouluun yhteistyössä Taiteen edistämiskeskuksen ja Designmuseon kanssa.

SuoMu tekee yleisötyötä tuottamalla SuoMun Kiertävän Muotoilukoulun tapahtumia muun muassa kirjastoissa, kulttuuritaloilla ja yleisötapahtumissa. Kiertävä muotoilukoulu tekee yhteistyötä koulujen kanssa työpajojen ja projektien muodossa. SuoMun ohjaajat ovat muotoilijoita, opettajia ja muotoilua ammatissaan käyttäviä eri alojen toimijoita, joille toiminta tarjoaa uudenlaisen ammatillisen kentän yleisötyön, opetuksen ja ohjaustoiminnan parissa.

## Aiheesta muualla
* Verkkosivut
* SuoMu Mediassa: http://www.muotoilukasvatus.info/mediassa/
* Yle Puhe: http://areena.yle.fi/1-2756162
* Uutta Helsinkiä: http://www.uuttahelsinkia.fi/fi/uutiset/2015-10-14/muotoilukasvatuksen-paikka-peruskoulussa
* Opettaja-lehti: http://www.opettaja.fi/cs/opettaja/jutut&juttuID=1408911954167
Pekka Korhonen (tilastotieteilijä)

**Pekka Juhani Korhonen** (26. marraskuuta 1944 Kuopio – 24. tammikuuta 2024 Vihti) oli suomalainen tilastotieteilijä. Hän oli Helsingin kauppakorkeakoulun tilastotieteen professori vuodesta 1988. Hänen tutkimuskohteensa oli taloustieteellisessä tutkimuksessa sovellettava tilastotiede. Hänet on haudattu Hietaniemen hautausmaalle Helsinkiin.

## Lähteet
Urpo Kortela

**Urpo Kauko Juhani Kortela** (s. 1945) on suomalainen tekniikantutkija. Hän on ollut Oulun yliopiston säätö- ja systeemitekniikan professori vuodesta 1986. Hänen tutkimuskohteensa on ollut prosessinohjaus.

## Lähteet
Paavo Nurmen kotimuseo

**Paavo Nurmen kotimuseo** on Paavo Nurmen lapsuudenkotiin Turkuun perustettu kotimuseo. Nurmi asui huoneen ja keittiön käsittävässä perheen asunnossa vuodesta 1903, jolloin perheen isä osti asunnon, vuoteen 1932, jolloin hän lopullisesti muutti pois kotoa, joskin hän oli jo asunut muualla opintojen ja urheilun vuoksi. Isä kuoli 1910, ja perheen äidin Matildan kuoltua 1936 asunto oli Nurmen sisarusten hallussa vuoteen 1960, minkä jälkeen asunnon kunto alkoi heiketä. Turun kaupunki kunnosti asunnon, ja se avattiin yleisölle 10. kesäkuuta 1997.

Urheilumuseo vuokrasi asunnon Turun kaupungilta vuodesta 2000 alkaen ja sisusti sen museoksi. Asunnossa on osittain alkuperäistä Nurmen aikaista esineistöä. Lisäksi sinne on hankittu aikakauden tyypillisiä esineitä.

Museo on avoinna Nurmen syntymäpäivänä 13. kesäkuuta ja sopimuksen mukaan muulloinkin.

## Lähteet

## Aiheesta muualla
* Paavo Nurmen kotimuseon mobiiliopas
* Paavo Nurmen kotimuseo,  Turun urheiluliitto
Esa Arra

**Esa Kultimo Arra** (25. syyskuuta 1911 Helsinki – 4. joulukuuta 1977 New York) oli amerikansuomalainen New Yorkissa asunut toimittaja ja ulkomaankirjeenvaihtaja.

Arra oli New Yorkissa ilmestyneen suomen- ja englanninkielisen New Yorkin Uutiset -lehden päätoimittajana. Hän toimi myös vuodesta 1956 aina 1960-luvun lopulle saakka Uusi Suomi -lehden avustajana Yhdysvalloissa. Arra lähetti myös radioraportteja Yleisradiolle muun muassa Yhdistyneiden kansakuntien istunnoista.

Arra kävi Helsingin lyseota ja opiskeli Turun yliopistossa. Ennen varsinaisen lehtimiesuransa alkua hän toimi liikealalla. Myöhemmin ennen Yhdysvaltoihin siirtymistään Arra oli toimittajana sanomalehti Ajassa, Suomenmaassa sekä Uudessa Suomessa. Suomessa ollessaan Arra hoiti lisäksi mm. Kansalaisvastuu ry:n sihteerin ja Oy Alkoholiliikkeen sanomalehtisihteerin virkoja. Press and Publicityn kirjeenvaihtajana Arra oli Tukholmassa vuosina 1944–1948. Viimeksimainittuna vuonna hänestä New Yorkin Uutisten päätoimittaja. Arran julkaisutoiminnasta mainittakoon teokset *Kerenskistä Kekkoseen* ja *Kaivopuiston kuningatar*. 

## Teoksia
* *Kansallisseura Imatra täyttää 70 vuotta : 1891-1961*. Finnish Newspaper Co., Brooklyn, New York 1961
* *Illinoisin suomalaiset*. Illinois Finnish-American Historical Society, Minnesota 1971
* *Kerenskistä Kekkoseen : henkilökuvia tämän päivän ja menneiden vuosikymmenten vaikuttajista*. Gummerus 1972

## Suomennoksia
* *Kuvaelmia Amerikan suomalaisten siirtolaisten elämän eri vaiheista : valikoima Amerikan äänen suomenkielisistä radiolähetyksistä vuosina 1952-1953* ; teksti John I. Kolehmainen ; suom. Esa Arra, Henrik Roos. J. I. Kolehmainen, Tiffin, Ohio 1983

## Lähteet
Futarkia

**Futarkia** on ekonomisti Robin Hansonin kuvailema hallintomuoto, jossa valitut virkamiehet käyttävät ennustemarkkinoita hyväkseen määritellessään positiivisinta menettelytapaa.

## Esimerkki ennustemarkkinoiden käytöstä
Hallinnolla on päätettävään pitäisikö tiettyä infrastruktuuriprojektia rahoittaa. Futarkiassa luodaan tällöin kaksi ennustemarkkinaa, joissa ihmiset lyövät vetoa onko bruttokansantuote isompi vai pienempi esimerkiksi vuoden kuluttua päätöksestä. Markkinan sulkeuduttua katsotaan kummalla vaihtoehdolla bruttokansantuote arvioidaan olevan suurempi ja tehdään päätös sen mukaan. Vuoden kuluttua on tiedossa oikea sen hetkinen bruttokansantuote. Tällöin ennustemarkkinoissa oikein arvioineet voittavat rahaa ja väärin arvioineet häviävät.

## Aiheesta muualla
* Akateeminen talousblogi
Bull vs. Vertti

**Bull vs. Vertti** on 19. syyskuuta 2016 Fox-kanavalla alkanut tositelevisiosarja, jossa personal trainerit Jari "Bull" Mentula ja Vertti Harjuniemi kilpailevat valmentajina. Sarjan jokaisessa jaksossa seurataan kahta kilpailijaa, jossa heidät laitetaan kisaamaan keskenään erilaisissa lihasvoimaa vaativissa lajeissa. Voittajaksi selviytyy se parivaljakko joka onnistuu saamaan seuraavan kymmenen viikkoa kestäneessä fyysisessä ja henkisessä valmennuksessa suurimmat muutokset aikaiseksi.

## Jaksot

## Lähteet
Hr. Ms. Regulus

**Hr. Ms. Regulus** oli Alankomaiden laivaston Regulus-luokan apumiinalaiva toisessa maailmansodassa.

## Valmistus

Alus tilattiin nimellä *Hr. Ms. Regulus* Droogdok Mij Soerabajalta, missä köli laskettiin 1941.

Alankomaalaisten vetäydyttyä Surabajasta työt keskeytettiin. Alankomaiden laivaston lähettämän tuhoamisosaston asettamat panokset vaurioittivat 2. maaliskuuta 1942 alusta, mutta perän vauriot olivat ainoastaan lieviä. Keisarillisen Japanin laivasto laski aluksen vesille 21. toukokuuta 1943 ja otti sen palvelukseen 7. kesäkuuta 1944 nimellä *Nankai*.

Aluksen aseistuksena palvelukseenotettaessa oli neljä 12&nbsp;cm 45 pituuskaliiperin tykkiä ja kahdeksan 25 millimetrin tyypin 96 ilmatorjuntatykkiä.

## Palvelus
Alus ajoi matalikolle Sebucolla 21. syyskuuta 1944 sukellusveneen laukaiseman torpedon osuttua alukseen. Alus irrotettiin ja kunnostettiin, mutta Yhdysvaltain laivaston sukellusvene *[[USS Blenny (SS-324)|USS Blenny]]* torpedoi aluksen 16. heinäkuuta 1945 Surabajasta 150 mailia länteen. Alus poistettiin alusluettelosta 30. heinäkuuta.
   
## Lähteet
Hr. Ms. Ram

**Hr. Ms. Ram** oli Alankomaiden laivaston Regulus-luokan apumiinalaiva toisessa maailmansodassa.

## Valmistus

Alus tilattiin nimellä *Hr. Ms. Ram* Droogdok Mij Tandjong Priokista, missä köli laskettiin 1941. Alus laskettiin vesille vielä saman vuoden lopulla 10. joulukuuta. Alankomaalaisten vetäytyessä alueelta alus hinattiin 14.-20. joulukuuta Tjilatjapiin. Laivaston lähettämän tuhoamisosaston asettamat panokset tuhosivat maaliskuussa 1942 aluksen. Keisarillisen Japanin laivasto hinautti touko-kesäkuussa 1943 aluksen Surabajaan korjattavaksi. *Nanshiniksi* nimettyä alusta ei saatu palvelukseen ennen elokuuta 1945 ja se romutettiin.

Aluksen aseistuksena piti olla palvelukseenotettaessa kolme 8 cm tykkiä ja neljä 25 millimetrin tyypin 96 ilmatorjuntatykkiä.
   
## Lähteet
Seksistä ja matematiikasta

**Seksistä ja matematiikasta** on kirjailija Iida Rauman toinen romaani, joka ilmestyi vuonna 2015. Se sai Kalevi Jäntin palkinnon ja Tulenkantaja-palkinnon ja se oli ehdolla Euroopan unionin kirjallisuuspalkinnon, Toisinkoinen-palkinnon ja HelMet-palkinnon saajaksi. 

Romaani käsittelee järjen kriisiä ilmastonmuutoksen aikana.

## Lähteet
Brisbane Roar FC

**Brisbane Roar Football Club** on jalkapalloseura Brisbanen kaupungista. Seura pelaa maansa korkeimmalla sarjatasolla A-Leaguessa. Australian mestaruuden Brisbane on voittanut kolmesti: vuosina 2011, 2012 ja 2014. Joukkue perustettiin vuonna 2005 Queensland Roarin tilalle, kun A-League perustettiin.

## Lähteet
Andien diplomaattinen kriisi 2008

**Andien diplomaattisella kriisillä** viitataan Kolumbian, Ecuadorin ja Venezuelan välirikkoon vuonna 2008. Kriisi ei johtanut sotaan ja se saatiin lopulta ratkaistua diplomatian keinoin.

Kriisi alkoi, kun Kolumbian ilmavoimat hyökkäsi FARCin leiriä vastaan Ecuadorin puolella tappaen FARCin päällystöön kuuluneen Raúl Reyesin. Kolumbian silloinen presidentti Álvaro Uribe ilmoitti Kolumbian asevoimien operaatiosta Ecuadorille jälkikäteen pahoitellen tapausta. Ecuadorin presidentti Rafael Correa tuomitsi rajaloukkauksen ja kutsui iskua kylmäveriseksi (FARC-sissejä vastaan hyökättiin heidän nukkuessaan). Ecuador kutsui diplomaattinsa pois Kolumbiasta vaatien Kolumbialta anteeksipyyntöä. Venezuelan entinen presidentti Hugo Chávez kutsui iskua pelkurimaiseksi, kehui Reyesia ”hyväksi vallankumoukselliseksi” ja sanoi Venezuelan olevan valmis puolustamaan Ecuadoria. Chávez vertasi Kolumbian toimia Israelin toimiin Lähi-idässä ja varoitti Kolumbiaa olemaan hyökkäämästä Venezuelaan. Venezuela sulki Kolumbian suurlähetystön, kutsui suurlähettiläänsä kotiin Kolumbiasta ja lähetti joukkoja Kolumbian rajalle. Myös Nicaragua ilmoitti välirikosta Kolumbian kanssa. 

Useat Latinalaisen Amerikan maat (esimerkiksi Brasilia ja Meksiko) tuomitsivat Kolumbian iskun. Fidel Castro tuomitsi iskun ja sanoi sen olleen "hirveä rikos". Kritiikkiä Kolumbian iskua kohtaan herätti myös se, että FARCin kanssa oltiin neuvottelemassa panttivankien vapauttamisesta, jossa Reyes oli keskeisessä roolissa. Uribe ilmoitti, että Kolumbialla on oikeus puolustaa itseään Ecuadorissa oleskelevien FARC-sissien aggressioilta ja syytti Correan vastaanottaneen rahaa äärivasemmistolaiselta sissiliikkeeltä. Correa kiisti syytteet ja totesi, että viidakkoalueita on ”työlästä valvoa”. Yhdysvallat tuki Kolumbiaa kriisissä ja varoitti Venezuelaa "provokatiivisista liikkeistä. Kriisi saatiin lopulta selvitettyä diplomatian keinoin Santo Domingossa järjestetyssä huippukokouksessa, jossa muun muassa Dominikaanisen tasavallan entinen presidentti Leonel Fernández ja Amerikan valtioiden järjestö toimivat välittäjinä. Nicaragua ilmoitti korjaavansa välinsä Kolumbian kanssa. Uribe pyysi elokuussa 2009 anteeksi Ecuadorin puolelle tehtyä iskua. Correa hyväksyi Uriben anteeksipyynnön ja maat alkoivat lämmitellä suhteitaan. Kolumbian ja Venezuelan välit lämpenivät hitaammin. Uribe syytti Venezuelaa FARC-sissien tukemisesta. Kolumbian ja Venezuelan välit pysyivät kireinä entisen puolustusministerin Juan Manuel Santosin valintaan asti. Kolumbian ja Ecuadorin välit palasivat normaalille tasolle marraskuussa 2010.

## Lähteet
Bullvaleeni

**Bullvaleeni** (C10H10) on trisyklisiin alkeeneihin kuuluva orgaaninen yhdiste. Bullvaleeni on huomattava sen fluksionaalisen rakenteen vuoksi ja sen rakenne ja reaktiot ovat hyvin tutkittuja.

## Ominaisuudet ja valmistus
Huoneenlämpötilassa bullvaleeni on väritöntä kiteistä ainetta. Bullvaleenin huomattavin piirre on sille tapahtuvat Cope-toisiintumiset, jotka tekevät rakenteesta fluksionaalisen. Bullvaleenista tunnetaan 10!/3 eli 1&nbsp;209&nbsp;600 eri isomeeria, jotka toisiintuvat erittäin nopeasti. Toisiintuminen noudattaa 1. kertaluvun reaktiokinetiikkaa ja reaktion nopeusvakio on huoneenlämpötilassa 3&nbsp;440 s-1 ja aktivoitumisenergia on 12,6 kcal/mol. Fluksionaalisuudesta seuraa se, että kaikki yhdisteen hiili- ja vetyatomit ovat kemiallisesti samanlaisia ja esimerkiksi NMR-mittauksissa sekä hiilet että vedyt antavat vain yhden signaalin. Bullvaleenin reaktiot ovat tyypillisiä alkeeneille. Se reagoi muun muassa halogeenien kanssa additioreaktiolla ja vedytettäessä kaksoissidoksen pelkistyvät ja syklopropaanirengas aukeaa. Kuumennettaessa bullvaleenia noin 400 °C:n lämpötilaan se hajoaa naftaleeniksi ja vedyksi.

Bullvaleenia voidaan valmistaa lähtien syklo-oktatetraeenista. Syklo-oktatetraeeni dimerisoidaan kuumentamalla noin 76 °C:n lämpötilaan. Tästä dimeeristä lohkeaa bentseeniä ja muodostuu bullvaleenia säteilytettäessä sitä UV-valolla. Ensimmäisen kerran bullvaleenia valmisti Gerhard Schröder vuonna 1964 tällä tavoin. Toinen tapa on säteilyttää UV-valolla cis-9,10-dihydronaftaleenia.

## Molekyylin nimi
Bullvaleenin olemassaolon ennustivat William von Eggers Doering ja Wolfgang Roth vuonna 1963. Nimen kerrotaan johtuvan Doeringin lempinimestä "Bull". Toisen tarinan mukaan nimen kerrotaan johtuvan rakennetta epäilleen tohtoriopiskelijan kutsuttua rakennetta hölynpölyksi (englanniksi bull).

## Lähteet

## Aiheesta muualla
Tähdet, tähdet (3. tuotantokausi)

***[[Tähdet, tähdet (televisiosarja)|Tähdet, tähdet]]*** -televisiosarjan kolmannen tuotantokauden esittäminen alkoi MTV3-kanavalla 2. lokakuuta 2016. Kaudella Suomen parhaan esiintyjän -tittelistä kilpailivat Evelina, Antti Ketonen, Mikko Alatalo, Arttu Wiskari, Pete Parkkonen, Eini, Johanna Försti, Essi Luttinen ja Benjamin.

Vakiotuomareina kaudella toimivat edellisten kausien tapaan Maria Veitola ja Juhani Merimaa. Viikoittain ohjelmassa nähdään tuomarina myös yksi kyseisen viikon musiikkigenren ammattilainen. Kauden juontaa edelliseen tapaan Mikko Leppilampi.

## 1. suora lähetys (2.10.2016)
Ensimmäisen jaksossa teemana on tanssipop ja vierailevana tuomarina toimi musiikkituottaja Jurek Reunamäki. Ensimmäisessä jaksossa kukaan kilpailijoista ei vielä pudonnut kilpailusta.

## 2. suora lähetys (9.10.2016)
Toisen jakson teemana oli suomirock. Vierailevana tuomarina toimi muusikko Costello Hautamäki. Ensimmäisenä kilpailusta putosi Essi Luttinen. 

## 3. suora lähetys (16.10.2016)
Kolmannen jakson teemana oli hip hop. Vierailevana tuomarina toimi räppäri Iso H. Toisena kilpailusta putosi Evelina.

## 4. suora lähetys (23.10.2016)
Neljännen jakson teemana oli 1970-luku. Vierailevana tuomarina toimi laulaja Maarit Hurmerinta. Kolmantena kisasta putosi Eini.

## 5. suora lähetys (30.10.2016)
Viidennen jakson teemana oli ooppera. Vierailevana tuomarina toimi oopperalaulaja Johanna Rusanen-Kartano. Neljäntenä kilpailusta putosi Mikko Alatalo.

## 6. suora lähetys (6.11.2016)
Kuudennen jakson teemana oli heavy. Vierailevana tuomarina toimi laulaja Timo Kotipelto. Viidentenä kilpailusta putosi Antti Ketonen.

## 7. suora lähetys (13.11.2016)
Seitsemännen jakson teemana oli elokuvamusiikki. Vierailevana tuomarina toimi elokuvaohjaaja Dome Karukoski. Juuri ennen semifinaalia kilpailusta putosi Benjamin.

;Elokuvamusiikki

;Duetto

## 8. suora lähetys (20.11.2016)
Kahdeksannen jakson teemana oli musikaalit. Vierailevana tuomarina toimi Marco Bjurström. Kilpailusta viimeisenä ennen finaalia putosi Arttu Wiskari.

;Ensimmäinen kierros

;Toinen kierros

## 9. suora lähetys (27.11.2016)
Kauden finaalissa molemmat kilpailijat esittivät kolme kappaletta; yhden kappaleen kuluneelta kaudelta, yhden oman kappaleensa sekä yhden omasta mielestään ”kaikkien aikojen” kappaleen. Vierailevana tuomarina toimi edellisen kauden voittanut Waltteri Torikka.

Yleisöäänestyksessä kauden voittajaksi äänestettiin Pete Parkkonen. Hän sai 55 prosenttia annetuista äänistä.

;Oma esitys kuluneelta kaudelta

;Oma kappale

;Kaikkien aikojen biisi

## Special-jakso (4.12.2016)
Kolmas tuotantokausi koostui yhdeksästä varsinaisesta kilpailujaksosta, jonka päätteeksi 4. joulukuuta 2016 esitettiin erikoisjakso, jossa nähtiin kahdella edellisellä kaudella ohjelmassa kilpailleet Diandra, Laura Voutilainen, Irina, Krista Siegfrids, Stig, Roope Salminen, Jarkko Ahola, Olli Herman, Jari Sillanpää ja Waltteri Torikka esittäen yhdessä duettoja. Erikoisjaksoa seurasi 384 000 katsojaa.

## Jaksolistaus

## Lähteet
HMS Moth (1915)

**HMS Moth** (viirinumero T70) oli Britannian kuninkaallisen laivaston Insect-luokan tykkivene. 

## Valmistus

Alus tilattiin Sunderland Shipbuilding Companyltä, missä köli laskettiin vuonna 1915. Alus laskettiin vesille saman vuoden lopulla 9. lokakuuta ja otettiin palvelukseen 5. tammikuuta 1916.

## Palvelus
Ensimmäisessä maailmansodassa alus siirrettiin rahtialuksella yhdessä sisaralustensa *[[HMS Mantis|HMS Mantiksen]]*, *[[HMS Tarantula]]n* ja *[[HMS Gnat]]in* kanssa Abadaniin Persiaan, jossa oli Anglo-Persian Oil Companyn öljyputken päätepiste ja öljynjalostamo. Abadanista tykkiveneet siirtyivät omin voimin Tigrikselle sijoitettuun laivueeseen lähelle Bagdadia. Ne osallistuivat toiseen Mesopotamian operaatioon ottomaaneja vastaan.

Venäjän vallankumouksessa alus osallistui Pohjois-Venäjän tapahtumiin sisaralustensa *HMS Cicalan*, *HMS Cockchaferin*, *HMS Cricketin* ja *HMS Glowwormin* kanssa tukien valkoisten sotatoimia bolsevikkeja vastaan. Se lähti 1. huhtikuuta 1919 Abadanista *[[RFA War Bahadur]]in* saattamana Suezille ja Port Saidiin, mistä matka jatkui *HMS Dianan* saattamana. Alus saapui 1. kesäkuuta Plymouthiin, mistä se jatkoi matkaansa *Mantiksen* kanssa Venäjälle heinäkuussa. Alus palasi lokakuussa muiden tykkiveneiden mukana Britteinsaarille.

Chathamista alus lähti 17. tammikuuta 1920 Kiinan asemalle yhdessä sisaralustensa *Cicalan*, *Cricketin*, *Cockchaferin* ja *Mantiksen* kanssa sluuppi *[[HMS Magnolia (1915)|HMS Magnolian]]* saattaamana. Osasto jatkoi 5. helmikuuta matkaansa Devonportista *[[HMS Bluebell (1915)|HMS Bluebellin]]*, *[[HMS Colombo]]n*, *[[HMS Foxglove (1915)|HMS Foxgloven]]*, *[[HMS Hollyhock (1915)|HMS Hollyhockin]]* ja *Magnolian* saattamina. Osaston mukana oli lisäksi tankkeri *RFA Ebonol* Port Saidiin, missä osastoon liittyi *RFA Dredgol*. Tykkiveneet saapuivat 12. kesäkuuta Hongkongiin, jossa *Moth* viipyi kunnostettavana aina lokakuuhun ennen siirtoaan läntiselle joelle. Vuonna 1929 alus osui Jangtsella kiveen, mikä aiheutti alukselle vaurioita.

Aluksen miehistö upotti aluksensa 12. joulukuuta 1941. Hylky joutui japanilaisten haltuun 25. joulukuuta, ja se kunnostettiin. Alus liitettiin 1. heinäkuuta 1942 keisarillisen Japanin laivastoon nimellä *Suma*. Se upposi 19. maaliskuuta 1945 osuttuaan miinaan Anchingissa, ja se poistettiin alusluettelosta 10. toukokuuta.

## Lähteet
*

### Viitteet
Sings George Gershwin

**Sings George Gershwin** on kreikkalaislaulaja María Farantoúrin livetallenne vuodelta 2007. Albumilla Farantoúri laulaa George Gershwinin säveltämiä ja Ira Gershwinin sekä Dubose Heywardin sanoittamia kappaleita. Albumilla vierailee kreikkalainen Tásis Christogiánnis.

## Kappaleet
#Embraceable You
#The Man I Love
#Clap Yo’ Hands
#The Half of It, Dearie Blues
#Somebody from Somewhere / Someone to Watch Over Me
#Oh, Lady Be Good (mukana Tásis Christogiánnis)
#I Got Rhythm (mukana Tásis Christogiánnis)
#Summertime
#It Ain’t Necessarily So
#My Man’s Gone Now
#A Woman Is a Sometime Thing (mukana Tásis Christogiánnis)
#Bess, You Are My Woman Now (mukana Tásis Christogiánnis)
#I Got Plenty O’ Nuttin (mukana Tásis Christogiánnis)

## Aiheesta muualla
* allmusic.com
Terho Ojanperä

**Terho Aulis Ojanperä** (s. 1954) on toiminut Ylivieskan kaupunginjohtajana 2010–2018, ja hän voitti vastaehdokaansa Kannuksen kaupunginjohtajan Terttu Kortteen äänin 30–5.

Aiemmin Ojanperä on toiminut Kauhavan kehitysjohtajana 2009–2010 ja Ylihärmän kunnanjohtajana 2004–2008. Eläkkeelle Ojanperä jäi 2018, jolloin hänen seuraajakseen Ylivieskan kaupunginjohtajaksi valittiin Maria Sorvisto.

Ojanperä valittiin Ylivieskan kaupunginvaltuustoon vuoden 2021 kuntavaaleissa kokoomuksen sitoutumattomana ehdokkaana.

## Lähteet
Clearview

**Clearview** on Poets of the Fallin seitsemäs studioalbumi, joka julkaistiin 30. syyskuuta 2016. Albumilta julkaistiin 5. elokuuta 2016 single ”Drama for Life”.

Albumi debytoi Suomen virallisen listan toisella sijalla.

## Kappaleet

## Arvostelut
* Soundi: 

## Lähteet

## Aiheesta muualla
*
Hartfordin roomalaiskatolinen arkkihiippakunta

**Hartfordin roomalaiskatolinen arkkihiippakunta** () on katolisen kirkon arkkihiippakunta Connecticutin osavaltiossa Yhdysvalloissa. Siihen kuului 405 pappia, 307 diakonia ja 723&nbsp;000 jäsentä vuonna 2013.

## Piispat ja arkkipiispat
* William Tyler (1843–1849)
* Bernard O'Reilly (1850–1856)
* Francis Patrick McFarland (1858–1874)
* Thomas Galberry (1875–1878)
* Lawrence Stephen McMahon (1879–1893)
* Michael Tierney (1893–1908)
* John Joseph Nilan (1910–1934)
* Maurice Francis McAuliffe (1934–1944)
* Henry Joseph O'Brien (1945–1968)
* John Francis Whealon (1968–1991)
* Daniel Anthony Cronin (1991–2003)
* Henry Joseph Mansell (2003–2013)
* Leonard Paul Blair (2013– )

## Lähteet
Central Coast Mariners FC

**Central Coast Mariners Football Club** on jalkapalloseura Gosfordin kaupungista, Uusi Etelä-Walesin osavaltiosta. Seura pelaa maansa korkeimmalla sarjatasolla A-Leaguessa. Australian mestaruuden Mariners on voittanut kertaalleen vuonna 2013, sekä tullut toiseksi kolme kertaa pudotuspeleissä kausina 2005-2006, 2007-2008 ja 2010-2011.

## Lähteet
Newcastle United Jets FC

**Newcastle United Jets Football Club** tai **Newcastle Jets** on jalkapalloseura Newcastlen kaupungista. Seura pelaa maansa korkeimmalla sarjatasolla A-Leaguessa. Australian mestaruuden Newcastle on voittanut kaudella 2007–2008.

## Lähteet
Perth Glory FC

**Perth Glory Football Club** on jalkapalloseura Perthin kaupungista. Seura pelaa maansa korkeimmalla sarjatasolla A-Leaguessa. Australian mestaruuden Perth Glory on voittanut vuosina 2003 ja 2004.

## Lähteet
Hilon kansainvälinen lentoasema

**Hilon kansainvälinen lentoasema**  on lentoasema Havaijilla. Se sijaitsee kolme kilometriä itään Hilon kaupungista. Lentoaseman omistaja ja ylläpitäjä on Havaijin liikenneministeriö. Sitä käytti noin 1&nbsp;280&nbsp;000 matkustajaa vuonna 2010.

## Historia
Rahoitus lentoaseman rakentamiselle myönnettiin vuonna 1927. Rakentaminen alkoi seuraavana vuonna, ja ensimmäiset saarten väliset lennot Hilosta lennettiin vuoden 1929 lopulla.

Toisen maailmansodan sytyttyä puolustusvoimat otti lentoaseman haltuunsa, ja siitä tehtiin hävittäjälaivueen kotikenttä. Lentoasema siirtyi laivaston käyttöön vuonna 1943. Matkustajaliikenne lentoasemalla jatkui kuitenkin puolustusvoimien luvalla. Sodan jälkeen sotilastoiminta Hilossa väheni, ja lentoasema palautettiin Havaijin osavaltiolle syyskuussa 1946. Uusi terminaalirakennus valmistui joulukuussa 1953.

Nykyisen nimensä lentoasema sai vuonna 1989. Sitä ennen sen nimi oli General Lyman Field.

## Lentoyhtiöt ja kohteet
* Hawaiian Airlines – Honolulu, Kahului
* ʻOhana by Hawaiian – Kahului
* United Airlines – Los Angeles

## Lähteet

## Aiheesta muualla
*
Siperia opettaa

**Siperia opettaa** on joulukuussa 2011 Jim-kanavalla esitetty 3-osainen dokumenttisarja, jossa seurataan valokuvaajan Andrea Schilirón ja kolmen lumilautailijan Naku Piiraisen, Tomi Passin sekä Stefano Benchimolin matkaa kohti siperiaa.

## Jaksot
The Age of the Understatement

**The Age of the Understatement** on brittiläisen indie rock/pop -superyhtye The Last Shadow Puppetsin debyyttialbumi, joka julkaistiin 15. huhtikuuta 2008. Se debytoi Suomen virallisen listan sijalla 111.

Albumilta julkaistiin kolme singleä, "The Age of the Understatement", "Standing Next to Me" ja "My Mistakes Were Made for You".

*The Age of the Understatement* sai kriitikoilta positiivisen vastaanoton.  

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 77/100
* Allmusic: 
* Entertainment Weekly: B+
* Pitchfork Media: 7.7/10
* Rolling Stone: 
* Soundi: 

## Lähteet
Yleinen mielipide ensimmäisessä maailmansodassa

**Yleinen mielipide ensimmäisessä maailmansodassa** oli sotaa käyvissä maissa yleensä sodan kannalla. Oman maan propaganda syytteli vihollismaita ja loi ajatuksen oikeutetusta sodasta. Valtiovalta pyrki propagandan ja sensuurin avulla aktiivisesti vaikuttamaan yleiseen mielipiteeseen ja parantamaan siten kansan taistelutahtoa sen jälkeen, kun alkuinnostus ja odotukset lyhyestä sodasta olivat haihtuneet. Yleisen mielipiteen kehitystä  kotirintamalla seurattiin tiedustelupalveluiden avulla. 

Englannissa kansan viha näkyi saksalaisten liikkeiden ryöstelynä. Saksassakin sattui välikohtauksia venäläisiä ja näiksi luultuja vastaan. Saksassa sosialistitkin siirtyivät sodan kannalle. Kukaan sotaan vieneistä johtajista ei joutunut kansan epäsuosioon sodan takia. Kansat uskoivat voittoon. Vaikka sodan alkua juhlittiinkin näyttävästi Saksassa, rintamalle menijät kokivat pelkoa. Myös rintamalle lähtevien sukulaiset olivat elokuun 1914 alkupäivinä huolissaan omiensa kohtalosta. Tunnettuja sodan vastustajia olivat Lenin ja George Bernard Shaw. Jo vuoden 1914 loppupuolella näkyi vapaaehtoisten sotaan lähtevien väheneminen.

Vaikka sotaa käyvien maiden sosialistipuolueet olivat aluksi suurimmaksi osaksi tukeneet hallitustensa sotaponnisteluja, sodan jatkuessa sotaa vastustaneet vähemmistösosialistit hakeutuivat yhteistyöhön yli rintamalinjojen. Se johti Sveitsin Zimmerwaldissa ja Kienthalissa pidettyihin kansainvälisiin sosialistikonferensseihin. Kokousten sodanvastaisilla päätöslauselmilla oli suurin vaikutus Venäjällä. Leninin johtamat bolševikit pitivät maailmansotaa taisteluna siirtomaaorjuuden, sorron ja palkkaorjuuden jatkamiseksi. He toivoivat jokaisen hallituksen tappiota ja pyrkivät kääntämään sodan kansainväliseksi vallankumoukseksi.

Sotaväsymys alkoi vaivata länsirintaman kulutussotaan juuttuneita saksalaisia ja ranskalaisia talven 1916–1917 jälkeen. Saksassa kotirintaman tyytymättömyyttä lisäsi elintarvikepula. Ranskan armeijassa puhkesi kapinoita epäonnistuneen Nivellen offensiivin jälkeen keväällä 1917, ja kotirintamalla lakkoiltiin. Lakoissa naisten ja sosialistien rooli oli keskeinen. Keskustapuolue teki Saksassa rauhanaloitteen kesällä 1917, mutta se ei johtanut tulokseen. Syksyllä 1917 tappiomieliala oli Ranskassa jo yleistä. Saksassa yleistyi vuonna 1918 näkemys, että viranomaiset eivät joko pystyneet tai halunneet huolehtia kansalaisten perustarpeista.

## Lähteet
* 
*Hannula J. O.: *Maailmansodan historia I*, Helsinki: Otava 1938
*Maailmansota 1914-1918, Erich Otto Volkmann, WSOY  1932
* 
* 

### Viitteet
Unto Katajamäki

**Unto Katajamäki** on tamperelainen kirjailija, joka on aiemmin toiminut muun muassa lukion rehtorina ja opetustoimenjohtajana. Koulutukseltaan hän on filosofian maisteri, pääaineena yleinen historia.

Katajamäki on julkaissut parikymmentä kirjaa: historiallisia romaaneja, jännitysromaaneja sekä tieto- ja oppikirjoja. Jännitysromaaneissa hän käsittelee ajankohtaisiin tapahtumiin liittyviä rikoksia. Historialliset romaanit sijoittuvat lähihistoriaan, muun muassa toisen maailmansodan jälkeisiin traagisiin tapahtumiin.

Katajamäki on Suomen Kirjailijaliiton, Suomen tietokirjailijat ry:n, Pirkkalaiskirjailijoiden ja Suomen Dekkariseuran jäsen.

## Teokset
### Jännitysromaanit
* 
* 
* 
* 
* 
* Arkeologit. Bookcover, 2023. 
* Annettu lupaus. Gyldendal Astra, 2026.
* Annettu lupaus. Gyldendal Astra, 2026. 

### Historialliset romaanit
* 
* *Kun kellot vaikenivat*. Bookcover, 2017 
* *Kosolan kujanjuoksu*. Bookcover, 2018 
* *Maanpetturit*. Bookcover 2019 
* *Veritorstai*. Bookcover 2020 

### Oppi- ja tietokirjat
* Lukion historian kertauskirja 1900-luku.WSOY 1981 
* Lukion historian kertauskirja 1800-luku. WSOY 1983 
* Lukion yhteiskuntaopin kertauskirja. WSOY 1984 
* Etelä-Pohjanmaan kotiseutuhistoria (työryhmä). Etelä-Pohjanmaan maakuntaliitto 1985
* Historian ydin 1. WSOY 1991 
* Historian ydin 2. WSOY 1992 
* Repetitionsbok i historia. Söderström &C:o 1985 
* Elävää historiaa 8 (työryhmä). kustannuskiila 1991 
* Elävää yhteiskuntaoppia 9 (työryhmä). Kustannuskiila 1988 
* Opettajan opas 8 (työryhmä). Kustannuskiila 1989 
* Opettajan opas 9 (työryhmä) Kustannuskiila 1991 
* Lukion historian kertauskirja (työryhmä). WSOY 2007 

## Lähteet
* 
* 

### Viitteet
Azerbaidžan lasten Eurovision laulukilpailussa

**[[Azerbaidžan]]** on osallistunut **[[Lasten Eurovision laulukilpailu]]un** neljä kertaa, ensimmäisen kerran vuonna 2012. Tuolloin Suada Alakbarova & Omar Sultanov esittivät kappaleen "Girls and Boys (Dünya Sənindir)" ja sai 49 pistettä sijoittuen seitsemänneksi. Vuonna 2013 Azerbaidžan sijoittui yhdenneksitoista, kun Rustam Karimov lauloi kappaleen "Me and My Guitar". Azerbaidžan ei osallistunut vuosien 2014–2017 kilpailuihin, mutta se palasi vuoden 2018 kilpailuun. Vuonna 2019 Azerbaidžan ilmoitti vetäytyvänsä kilpailusta. Azerbaidžan ilmoitti kuitenkin palaavansa kilpailuun vuonna 2021 edustajanaan Sona Azizova.

## Osallistujat

## Lähteet

## Aiheesta muualla
*Azerbaidžan lasten Eurovision laulukilpailun sivustolla
FFA Cup

**Football Federation Australia Cup** eli lyhyesti **FFA Cup** tai sponsorointi syistä **Westfield FFA Cup** on Australian jalkapallon vuosittain järjestettävä turnaus. Se perustettiin vuonna 2014. 

## Voittajat

### Joukkueittain

## Lähteet